Hivatkozás

# Megjegyzések a képernyővel kapcsolatban

## Megjegyzések az érintőképernyővel kapcsolatban

- A tablet kapacitív érintőképernyővel rendelkezik. Érintse meg az kijelzőt közvetlenül az ujjbegyével. Ne karcolja meg vagy érintse hegyes tárgyakkal, pl. tűvel, tollheggyel vagy körömmel. Az érintőképernyőt érintőtollal nem lehet működtetni.

- Ha az érintőképernyőt kesztyűs kézzel érinti meg, az érintőképernyő helytelenül működhet vagy egyáltalán nem.

- Ne működtesse a tabletet úgy, hogy tárgyak vannak az érintőképernyőn.

- Ha az érintőképernyőt az ujjbegyétől eltérő tárgyak érintik meg, helytelenül reagálhat.

- Ne tegye az érintőképernyőt más elektromos berendezések közelébe. Az elektrosztatikus kisülések az érintőképernyő hibás működését eredményezhetik.

- Ha az érintőképernyőn vízcseppek vannak, vagy ha nedves ujjbeggyel érinti meg, az érintőképernyő helytelenül reagálhat.

- Ne tegye az érintőképernyőt párás környezetbe. Az érintőképernyő párás körülmények között, vagy víznek kitéve hibásan működhet.

## Megjegyzések az LCD képernyővel kapcsolatban

- Ne hagyja az LCD-képernyőt a napfényben. Ha a tabletet ablak közelében használja, ne feledje elárnyékolni a közvetlen napsugárzást.

- Ha a tabletet a hidegben használja, az LCD-képernyőn képvisszamaradás jelenhet meg. A jelenség nem utal meghibásodásra. A kijelző visszatér normális állapotba, amint a tablet hőmérséklete visszatér a normálisra.

- Az LCD-képernyő működés közben felmelegedhet. Ez teljesen normális, és nem hibás működés eredménye.

- Az LCD-képernyő nagy pontosságú technológiával készül. Ennek ellenére állandó apró fekete és/vagy világos (vörös, kék vagy zöld) pontok jelenhetnek meg az LCD-képernyőn. Ez a gyártási folyamat velejárója, ami nem jelent meghibásodást.

- Az LCD-képernyő üvegből készült. Ha az üveg megsérül (megreped stb.), ne érintse meg az érintőképernyőt vagy kísérelje meg saját maga a javítását. Az LCD-képernyőt óvatosan kezelje, mivel érzékeny az elejtés vagy mechanikus ütődés miatt bekövetkező sérülésre. A szavatosság nem terjed ki a vásárlók általi helytelen kezelés okozta kárra.