Hivatkozás

# Megjegyzések a Bluetooth-funkció használatával kapcsolatban

- A Bluetooth-funkció használatát egyes országokban vagy térségekben helyi törvények korlátozhatják.

- A szoftver gyártójától, illetve a gyártó által használt szoftververziótól függően előfordulhat, hogy a Bluetooth-funkció nem működik egyes eszközökkel. Még vásárlás előtt ellenőrizze a Bluetooth-eszköz rendszerkövetelményeit.

Egyes Bluetooth-eszközök hitelesítést (párosítást) igényelnek ahhoz, hogy létrehozhassák a kapcsolatot más eszközzel. Az ilyen eszközökhöz történő kapcsolódás előtt végezze el a hitelesítést.

- A Bluetooth-eszközök a 2,4 GHz-es sávtartományban működnek, amelyet sokféle eszköz használ. A Bluetooth-eszközök speciális technológiát alkalmaznak az egyazon sávtartományt használó eszközök által keltett rádiós zavarok minimálisra csökkentéséhez. A rádiófrekvenciás zavar azonban ennek ellenére lassabb adatátvitelt okozhat, csökkentheti a kommunikáció hatósugarát, illetve lehetetlenné teheti a kommunikációt.

- Az adatátviteli sebesség és a kommunikációs hatósugár az alábbi körülményektől függően eltérhetnek:

- A kommunikáló eszközök közötti távolság

- Az eszközök közötti akadályok jelenléte

- A környezet (fal anyaga stb.)

- Eszközkonfiguráció

- A használt szoftver

- Jelviszonyok

- Egyes vételi körülmények között megszakadhat a kommunikáció.

- Zavar fordulhat elő, ha a Bluetooth-funkció és a 2,4 GHz-es Wi-Fi funkció egyaránt engedélyezett. Ez lassabb adatátviteli sebességet vagy egyéb problémákat eredményez.

- Előfordulhat, hogy a nagyméretű fájlok megsérülnek a folyamatos átvitel során, a Bluetooth szabvány korlátozásai és a vételi körülmények miatt.

- Ha több Bluetooth-eszközt csatlakoztat egyidejűleg a tablethez, forgalomtorlódás történhet, ami az eszköz gyenge teljesítményét eredményezi. Ez normális jelenség a Bluetooth-technológiával kapcsolatban, és nem hibás működés eredménye.

- Előfordulhat, hogy a videó és audió nincs szinkronban, ha videókat játszik le a tableten, és az audió kimenet csatlakoztatott Bluetooth-eszközről érkezik. Ez gyakran előfordul a Bluetooth-technológiával kapcsolatban, és nem hibás működés eredménye.

- Valamennyi Bluetooth-eszközt a Bluetooth SIG által előírt eljárások szerint kell tanúsítani biztosítandó, hogy maradéktalanul megfeleljenek a Bluetooth szabvány követelményeinek. A Bluetooth szabványnak való megfelelés ellenére is előfordulhat, hogy a működtetési eljárások eltérnek, illetve nem képes adatokat áttölteni az egyes eszközök jellemzőitől és specifikációitól függően.

- Előfordulhat, hogy a kibocsátott hang váltása nem történik meg a Bluetooth audió eszköz és a beépített hangszóró között, amikor csatlakoztatja vagy leválasztja az eszközt, miközben egy alkalmazás, mint pl. játék fut. Ha ez történne, lépjen ki az alkalmazásból és indítsa újra az eszközt. Ezt a problémát elkerülheti, ha az alkalmazás indítása előtt váltja a hangot.

- Előfordulhat, hogy az alkalmazások, mint pl. játékok hangja késve hallható a tablethez csatlakoztatott Bluetooth audió eszközökről. Ha ez történne, használja a beépített hangszórót a hang kibocsátáához, vagy csatlakoztasson egy audió eszközt a tablet fejhallgató-aljzatához a hang megszólaltatásához.

- Ha kikapcsolja a tablethez csatlakozó Bluetooth audió eszközt, miközben egy alkalmazás, mint pl. játék fut, előfordulhat, hogy az alkalmazás nem működik többé megfelelően. Ha ez történne, lépjen ki az alkalmazásból és indítsa újra a tabletet.

## Bluetooth biztonság

A Bluetooth vezeték nélküli technológia hitelesítési funkcióval rendelkezik, ami lehetővé teszi annak eldöntését, hogy kivel akar kommunikálni. A hitelesítési funkciónak köszönhetően megakadályozhatja, hogy névtelen Bluetooth-eszközök csatlakozzanak a tablethez. Amikor két Bluetooth-eszköz első alkalommal kommunikál, egy közös hozzáférési kulcsot (hitelesítéshez szükséges jelszót) kell meghatározni mindkét regisztrálandó eszköz esetében. Amint megtörténik egy eszköz regisztrálása, a hozzáférési kulcs megadása többé nem szükséges.
A tabletet csak akkor fogja észlelni a többi Bluetooth-eszköz, ha beállítják az ilyen eszközök általi észlelését. Beállíthatja, mennyi ideig maradjon észlelhető a tablet, illetve hogy engedélyezi, vagy letiltja az adatok fogadását a kapcsolat létesítése után.
Kapcsolódó témakör
Műszaki adatok