Hivatkozás

# A töltéssel kapcsolatos megjegyzések

## Az akkumulátor töltése

- Az Ön biztonsága érdekében kizárólag a mellékelt hálózati kábelt használja az akkumulátor feltöltéséhez.

- A teljesítmény és biztonság nem garantált, ha a tablethez tervezett USB-kábeltől és hálózati adaptertől vagy célra rendelt Sony hálózati adaptertől eltérő eszközt használ a töltéshez.

- A környezeti hőmérséklettől és a tablet használatának módjától függően előfordulhat, hogy az akkumulátor nem töltődik fel, vagy hosszú időt vehet igénybe az akkumulátor töltése.

- Ne töltse az akkumulátort tűz közelében vagy közvetlen napsugárzásban.

- A tablet szállításkor nincs teljesen feltöltve.

- Az akkumulátor használat vagy töltés során felhevül. Ez normális és aggodalomra nem ad okot. Ha a tablet vagy a hálózati adapter rendellenesen felhevül, állítsa le a tabletet és húzza ki hálózati kábelt a hálózati adapterből.

- Előfordulhat, hogy a tabletet nem töltheti fel a számítógép vagy USB-kompatibilis eszköz csatlakozójától függően.

## Az akkumulátor kisülése

- Töltés után az akkumulátor folkozatosan lemerül annak ellenére, hogy nem használják. Ha hosszú ideig nem használják, az akkumulátor elveszítheti a töltését. Javasoljuk az akkumulátor feltöltését használat előtt.

- Ha hosszú ideig nem használja a tabletet, teljesen töltse fel az akkumulátort hathavonta.

## Az akkumulátor működési ideje

- Az akkumulátor működési ideje az eszköz használatától, a beállításoktól és a hőmérséklettől függően eltérő lehet.

## Az akkumulátor teljesítményének romlása

- Az ismételt feltöltés és kisütés következtében folyamatosan csökken az akkumulátor kapacitása. Ennek eredményeképpen az akkumulátor működési ideje lerövidülhet, vagy az akkumulátor teljes feltöltés esetén sem nyújt optimális teljesítményt.