Hivatkozás

# Megjegyzések a használattal kapcsolatban

## Fedél

- Csukja be szorosan a SD memóriakártya-nyílás fedelét.

- Soha ne nyissa ki/csukja be a Multi Port fedelét, ha a tabletet a szabadban használja, vagy ha víz, izzadság vagy homok tapadt a kezére. A tablet belsejébe jutó víz vagy homok hibás működést eredményezhet.

- A Multi Port fedelének véletlen lenyelését megakadályozandó, tartsa távol kisgyermekektől.

- A tablet cseppállósága* 1 egyenértékű az IPX4 (Vízbejutással szembeni védelem fokozatai (IP-kód)) IEC 60529 (Bármely irányból fröccsenő vízzel szemben védett) előírásával, de nem teljesen vízzáró. Ne használja a tabletet vízben és ne fröcsköljön sok vizet a tabletre. Helytelen használat esetén víz juthat a tablet belsejébe, ami tüzet, áramütést vagy meghibásodást okozhat [Részletek].

*1 A cseppállóság tiszta vízre és csapvízre vonatkozik. A cseppállóság a tablet állványra helyezése mellett, mint pl. a Sony táblet állvány (SGPDS4, külön kapható és egyes országokban/térségekben nem elérhető), és az összes fedél szoros lezárása mellett működik.

## A tablet gondozása

- A burkolat tisztításához puha, száraz kendőt vagy híg tisztítószer oldattal kissé megnedvesített kendőt használjon. Az érintőképernyő tisztításához ne használjon tisztítószer oldatot. Ne használjon súrolófelülettel ellátott szivacsot vagy súrolóport, illetve erős oldószert, mint például alkoholt vagy benzint, mivel ezek károsíthatják a tablet burkolatát.

- Ha a tablet nedvességnek, pl. esőnek vagy rendkívül magas páratartalomnak van kitéve, törölje le a tabletet egy puha, száraz kendővel. Ne szárítsa sütőben vagy hajszárítóval.

- A beépített kamera objektívjét fúvóecsettel vagy puha ecsettel tisztítsa meg. Ha az objektív rendkívül piszkos, törölje le egy puha, száraz kendővel. Ne dörzsölje az objektívet, mivel nyomásra érzékeny.

## A használat környezete

- Ne használja vagy hagyja a tabletet rendkívül magas (körülbelül 35 °C vagy magasabb) vagy alacsony (körülbelül 5 °C vagy alacsonyabb) hőmérsékletű, vagy párás helyen, pl. fürdőszobában vagy szaunában. Ha a tabletet a fenti tartományon kívüli hőmérsékleten használja vagy hagyja, előfordulhat, hogy a tablet automatikusan leáll belső áramköreinek védelme érdekében.

- Ne vigye a tabletet hideg helyről hirtelen meleg helyre. A gyors hőmérsékletváltozás páralecsapódást okoz, ami a tablet belsejében is lecsapódhat. Ha ez történne, hagyja a tabletet szobahőmérsékleten, amíg meg nem szárad, mielőtt újra használná.

## Mintaadatok

- A mintaadatok telepítése a tabletre a gyárban történik különféle zenék, videók, fotók és könyvek kipróbálása céljából. A törölt mintaadatok nem állíthatók vissza. Kérjük, vegye figyelembe, hogy a Sony nem pótolja a mintaadatokat, ha törlik azokat.