Hivatkozás

# Cseppállóság

## A tablet cseppállósága

A tablet cseppállósága* 1 egyenértékű az IPX4 (Vízbejutással szembeni védelem fokozatai (IP-kód)) IEC 60529 (Bármely irányból fröccsenő vízzel szemben védett) előírásával, de nem teljesen vízzáró. Ne használja a tabletet vízben és ne fröcsköljön sok vizet a tabletre.
Helytelen használat esetén víz juthat a tablet belsejébe, ami tüzet, áramütést vagy meghibásodást okozhat.
Vegye figyelembe az alábbi óvintézkedéseket a tablet használata előtt.
*1 A cseppállóság a tablet állványra helyezése mellett, mint pl. a Sony táblet állvány (SGPDS4, külön kapható és egyes országokban/térségekben nem elérhető), és az összes fedél szoros lezárása mellett működik.

### Alkalmazható folyadékok

- Tiszta vízzel és csapvízzel szemben védett

- Nem védett a fentiektől eltérő folyadékokkal szemben (szappanos víz, mosószeres víz, fürdősókat, sampont tartalmazó víz, hévforrásvíz, úszómedence vize, tengervíz stb.)

A cseppállóságot a Sony fenti körülmények között végzett méréseinek alapján állapították meg.
Kérjük, vegye figyelembe, hogy a garancia nem fedezi a helytelen használat folytán a készülékbe kerülő víz miatt bekövetkező meghibásodást.

## A töltéssel kapcsolatos megjegyzések

### A mellékelt hálózati adapter és USB-kábel Multi Porthoz (SGPUC2) nem cseppálló.

Ügyeljen arra, hogy ne fröccsenjen víz a hálózati adapterre.
Ne fogja meg a hálózati adaptert nedves kézzel, vagy ha a tablet vizes. Ez elektromos áramütés veszélyével jár.
Tartsa szem előtt az alábbi óvintézkedéseket a tablet feltöltése közben.

- Győződjön meg arról, hogy a hálózati adapter használatának helye nem nedves.

- A tablet feltöltése előtt győződjön meg arról, hogy nem nedves. Ha a tableten vízcseppek jelennek meg, törölje le alaposan egy száraz kendővel és hagyja a tabletet szobahőmérsékleten megszáradni, mielőtt hozzáfog a töltéséhez.

## Tartsa be az óvintézkedéseket, ha a tabletet a konyhában vagy olyan helyen használja, ahol magas a vízfröccsenés kockázata.

### Ne használja a tabletet, amikor az a hálózati adapterhez csatlakozik.

A tabletet kizárólag a beépített akkumulátor egységről üzemeltesse.
A hálózati adapter nedves kézzel történő megfogása, illetve a tablet vizes állapotában történő használata elektromos áramütés veszélyével jár.

### A cseppálló funkció csak az összes fedél teljes lezárása mellett hatékony.

A fedelek lezárásakor ügyeljen arra, hogy ne kerüljön kisméretű idegen tárgy (pl. hajszál és homokszem) a fedelek alá. Ha víz jut a (headset) aljzatba, törölje le a vizet és hagyja a tabletet jól szellőző, árnyékos helyen tökéletesen megszáradni, mielőtt újra megkísérelné használni.

### Ne használja vagy hagyja a tabletet párás helyen, mint pl. fürdőszobában vagy szaunában.

### Ne használja a tabletet, amikor ahhoz fejhallgató vagy headset csatlakozik.

### Ne használja a tabletet vízben és ne fröcsköljön rá sok vizet.

Ha a tabletre víz kerül, törölje le egy puha, száraz kendővel stb.

### Ne hagyja, hogy olyan folyadékok, mint a szappanos víz, sampon, mosószert vagy fürdősót tatalmazó víz, hévforrásvíz, úszómedence-víz vagy tengervíz jusson a tablet felületére vagy belsejébe. Ne hagyja, hogy idegen tárgyak, pl. homok vagy sár jusson a tabletre.

Ha valami véletlenül a tabletre kerül, törölje le egy puha, száraz kendővel. Ne használjon mosószert, vegyszert, nedvesített törlőkendőt vagy hasonlót. Ne szárítsa a tabletet hajszárítóból jövő forró levegővel, a sütőbe helyezésével stb.

### Ne használja a tabletet olyan helyen, ahol nagy mennyiségű víz fröccsenhet a tabletre.

A tablet nem ellenálló a víznyomással szemben. A tablet nagy víznyomásnak, pl. vízcsapból vagy zuhanyrózsából származó vízsugárnak való kitétele meghibásodást okozhat.

### Ne tegye ki a tabletet hőségnek, pl. forró fürdőből, hajszárítóból, illetve sütő közeléből jövő forró levegőnek.

A tablet egység nem hőálló. A tabletet 5 °C és 35 °C közötti tartományon belül használja.
Megjegyzés

- A Multi Port fedél a cseppállóság szempontjából elengedhetetlen. A Multi Port fedelét tartsa biztonságos helyen.

- A tabletet a helyére rögzített Multi Port fedéllel és SD memóriakártya-nyílás fedéllel használja. Ellenkező esetben a tablet cseppálló funkcióját nem fogja tudni kihasználni.

Kapcsolódó témakör
Részek és kezelőszervek